Oficiālais Vēstnesis L 067 , 07/03/1998 Lpp. 0048 - 0050



Komisijas lēmums (1998. gada 25. februāris) par anketu dalībvalstu ziņojumiem par to, kā īsteno Padomes Direktīvu 94/67/EK par bīstamo atkritumu sadedzināšanu (Padomes Direktīvas 91/692/EEK īstenošana) (Dokuments attiecas uz EEZ) (98/184/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 91/692/EEK (1991. gada 23. decembris), ar ko standartizē un racionalizē ziņojumus par to, kā īsteno dažas direktīvas, kas attiecas uz vidi [1], un jo īpaši tās 5. un 6. pantu, ņemot vērā Padomes Direktīvu 94/67/EK par bīstamo atkritumu sadedzināšanu [2], tā kā Direktīvas 94/67/EK 17. pantā ir paredzēts, ka dalībvalstīm jāsniedz Komisijai ziņojums par minētās direktīvas prasību īstenošanu saskaņā ar Padomes Direktīvas 91/692/EEK 5. pantu; tā kā šis ziņojums ir jāsagatavo, pamatojoties uz anketu vai formu, ko izstrādājusi Komisija saskaņā ar Direktīvas 91/692/EEK 6. pantā noteikto procedūru; tā kā pirmais ziņojums attiecas uz laika posmu no 1998. gada līdz 2000. gadam ieskaitot; tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar minētās direktīvas 6. pantu, IR PIEŅĒMUSI ŠO LĒMUMU. 1. pants Pieņem šim lēmumam pievienoto anketu, kas attiecas uz Padomes Direktīvu 94/67/EK par bīstamo atkritumu sadedzināšanu. 2. pants Dalībvalstis izmanto šo anketu kā pamatu, sagatavojot ziņojumu, kas jāiesniedz Komisijai saskaņā ar Padomes Direktīvas 91/692/EEK 5. pantu un Padomes Direktīvas 94/67/EK 17. pantu. 3. pants Šis lēmums ir adresēts dalībvalstīm. Briselē, 1998. gada 25. februārī Komisijas vārdā — Komisijas locekle Ritt Bjerregaard [1] OV L 377, 31.12.1991., 48. lpp. [2] OV L 365, 31.12.1994., 34. lpp. -------------------------------------------------- PIELIKUMS ANKETA dalībvalstu ziņojumam par Direktīvas 94/67/EK par bīstamo atkritumu sadedzināšanu transponēšanu un īstenošanu Norādes dod, atsaucoties uz informāciju, kas jau ir iesniegta Komisijai. I. TRANSPONĒŠANA VALSTS TIESĪBU AKTOS 1. a) Vai Komisija ir informēta par normatīvajiem un administratīvajiem aktiem, kas pieņemti, lai izpildītu direktīvas prasības? (Jā/Nē) b) Ja atbilde uz a) jautājumu ir "Nē", norādiet iemeslus, kāpēc. II. DIREKTĪVAS ĪSTENOŠANA 1. a) Kādi pasākumi vispār ir veikti saskaņā ar 3. panta 1. punktu, lai novērstu vides piesārņojumu, kas rodas atkritumu sadedzināšanas iekārtu projektēšanas, uzstādīšanas un darbības rezultātā? b) Ja tāda informācija ir pieejama, norādiet atļauju skaitu, kas izdotas saskaņā ar 3. panta 1. punktu, kā arī atbilstošo iekārtu kapacitāti. 2. a) Kādas prasības vispār ir izvirzītas saskaņā ar 3. panta 4. punktu, lai saņemtu atļauju līdzsadedzināšanas veikšanai? b) Vai sešos mēnešos pēc darbības uzsākšanas ir piešķirti atbrīvojumi attiecībā uz 3. panta 3. punktā noteikto procentuālo daudzumu saskaņā ar 3. panta 4. punktu? (Jā/Nē) c) Ja atbilde uz b) jautājumu ir "Jā", norādiet iemeslus, kāpēc. d) Ja tāda informācija ir pieejama, norādiet atļauju skaitu un atļauto līdzsadedzināto atkritumu kopējo daudzumu saskaņā ar 3. panta 3. punktu. 3. Kādi pasākumi ir veikti saskaņā ar 4. pantu, lai nodrošinātu, ka minētajā pantā izklāstītā informācija ir publiski pieejama? 4. a) Kādi pasākumi ir veikti saskaņā ar 5. pantu, lai novērstu vai mazinātu negatīvo ietekmi uz vidi, kas rodas atkritumu piegādes un saņemšanas laikā? b) Ja ir pieejami tādi dati, norādiet atbrīvojumu skaitu no 5. panta 2. un 3. punkta, kas piešķirti saskaņā ar 5. panta 4. punktu. 5. a) Vai saskaņā ar 6. panta 4. punktu ir izvirzītas citas prasības, izņemot tās, kas minētas 6. panta 2. punktā? (Jā/Nē) b) Ja atbilde uz a) jautājumu ir "Jā", sniedziet sīkāku informāciju par šādu gadījumu skaitu, norādiet, kādi nosacījumi izvirzīti katrā no tiem, kā arī norādiet veikto pārbaužu rezultātus. c) Kādi pasākumi vispār ir veikti, lai izpildītu 6. panta 3. punkta prasības? d) Kādi pasākumi vispār ir veikti saskaņā ar 6. panta 6. punktu, lai nodrošinātu, ka gaisa piesārņojums atmosfēras piezemes slānī, kas radies emisiju rezultātā, būtu neliels? 6. a) Kādi pasākumi vispār ir veikti, lai izpildītu 6. panta 5. punkta un 7. panta 1. un 2. punkta prasības? b) Kādi noteikumi ir izvirzīti attiecībā uz attīrīšanas iekārtu vai mērierīču maksimālo pieļaujamo darbības apturēšanas vai traucējumu laiku saskaņā ar 12. panta 2. punktu, kā arī attiecībā uz savlaicīgu kompetento iestāžu informēšanu saskaņā ar 12. panta 1. punktu, ja ir pārsniegtas 6. panta 5. punktā un 7. panta 1. un 2. punktā noteiktās emisijas robežvērtības? c) Vai valsts tiesību aktos ir noteiktas citas piesārņojošu vielu emisijas robežvērtības nekā tās, kas paredzētas 7. pantā? (Jā/Nē) d) Ja atbilde uz c) jautājumu ir "Jā", sniedziet sīkāku informāciju par šādas rīcības iemesliem, bet katrai piesārņojošai vielai norādiet emisijas vērtību. e) Kādi noteikumi ir izvirzīti, lai noteiktu atbilstošākās emisijas robežvērtības vai orientējošas vērtības saskaņā ar 7. panta 4. punktu? 7. Kādi pasākumi vispār ir veikti, lai samazinātu notekūdeņu noplūdi atbilstoši 8. pantam? 8. a) Kādi pasākumi vispār ir veikti saskaņā ar 9. pantu, lai nodrošinātu atbilstību Direktīvu 75/442/EEK un 91/689/EEK prasībām? b) Ja tāda informācija ir pieejama, norādiet, vai atkritumu sadedzināšanas rezultātā saražoto siltumu reģenerē, norādiet arī reģenerācijas veidu un lietderības koeficientus. 9. Kādi pasākumi vispār ir veikti, lai nodrošinātu atbilstību mērījumu prasībām saskaņā ar 10. pantu, ieskaitot III pielikuma prasības? 10. Attiecībā uz 13. panta 2. punktu norādiet, cik paziņojumu ir iesniegti par iekārtu pilnīgu slēgšanu, ietverot informāciju par sadedzināšanas jaudu, stundu skaitu un ekspluatācijas laiku. --------------------------------------------------